یەی رووژ خەیات جامێ هەسەڵ هاورده دکان و ئەڕا یەگ مناڵ دەس نەێدە هەسەڵ، وەته پێ:
ژەهر ها لە ناو ئێ جامە  هووشد بوود لە لێ نەخوەید!
خەیات کارێگ ئەڕای هاتەو وەر و ناچار بۊ له دکان بچوودەو دەیشت،
مناڵیش لەی برفەته سوود وەرگرد و تیکەیگ لە پارچەی ناو دکانەگە برد و فرووشاد و وە پۊلەگەی دو گله نان سەن و هاته دکان و نیشتەو سەر هەسەڵ و گشتێ وە نان داخ تازەو خوارد!
هەنای خەیات هاتەو دۊا زۊ وەت پارچه زەڕینه ها کوو؟ توام دڵنگ خاون‌کارەگە ئامادە بکەم.
مناڵ وەت:
ئەگەر بڕیار بەیده پیم نەکوشیدەم ڕاسەگەی ئەڕاد ئۊشم
خەیات وەت:
بڕیار دەم کار ئەو پید نەیاشتووم
مناڵ وەت:
م° نەزانی و سەوخان کردم، یەی گڕ چرچمەو بردۊد، دز هات و پارچەگه برد!
هەنای فامسم وە ڕخ یەگ کوشیدەم ناچار بۊم ئەو سام ناو جامە گشتێ بخوەم تا بکوشێدەم ئەمان خوو جارێ ئازا مەنمه..
ئێرنگە دی خوەد زانید.. هەر کارێ تواید و سەرم بار!!!
موجتەبا ع. پوویا
